NEUVOSTON PÄÄTÖS,
tehty 13 päivänä heinäkuuta 1998,
Latvian tasavallan ja Liettuan tasavallan kanssa tehtyjen vapaakauppasopimusten ja Eurooppa-sopimusten tiettyjen lisäpöytäkirjojen tekemisestä (1999/68/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan kanssa,
ottaa huomioon komission ehdotuksen,
sekä katsoo, että
komissio on yhteisön puolesta neuvotellut kirjeenvaihtona tehdyt lisäpöytäkirjat, joilla muutetaan Latvian tasavallan ja Liettuan tasavallan kanssa tehty vapaakauppasopimus ja Eurooppa-sopimus tiettyjen näihin sopimuksiin sisältyvien tekstiilituotteiden kauppaa koskevien määräysten jatkamiseksi ja muuttamiseksi,
neuvoston 18 päivänä joulukuuta 1997 tekemän päätöksen 98/137/EY (1) mukaisesti näitä lisäpöytäkirjoja on sovellettu väliaikaisesti 1 päivästä tammikuuta 1998 odotettaessa niiden tekemiseksi tarvittavien menettelyjen päätökseen saattamista,
näiden menettelyjen päätökseen saattamista odotettaessa Latvian (2) tasavallan ja Liettuan (3) tasavallan kanssa tehdyt Eurooppa-sopimukset tulivat voimaan 1 päivänä helmikuuta 1998, ja
Eurooppa-sopimusten tultua voimaan näiden maiden kanssa tehtyjen vapaakauppasopimusten voimassaolo päättyi,
ON PÄÄTTÄNYT SEURAAVAA:
1 artikla
Hyväksytään Euroopan yhteisön puolesta kirjeenvaihtona tehdyt lisäpöytäkirjat, joilla muutetaan Latvian tasavallan ja Liettuan tasavallan kanssa tehdyt vapaakauppasopimukset ja Eurooppa-sopimukset tiettyjen näihin sopimuksiin sisältyvien tekstiilituotteiden kauppaa koskevien määräysten jatkamiseksi ja muuttamiseksi.
Parafoitujen lisäpöytäkirjojen tekstit ovat tämän päätöksen liitteenä.
2 artikla
Neuvoston puheenjohtalla on oikeus nimetä henkilö, jolla on valtuudet allekirjoittaa Euroopan yhteisön ja Latvian tasavallan sekä Euroopan yhteisön ja Liettuan tasavallan lisäpöytäkirjat yhteisöä sitovasti.
Tämä päätös julkaistaan Euroopan yhteisöjen virallisessa lehdessä.
Tehty Brysselissä 13 päivänä heinäkuuta 1998.